La piscina coberta del poliesportiu de Gandia obri les seues portes aquest dissabte
31 gener 2025

## La piscina coberta del poliesportiu de Gandia obri les seues portes aquest dissabte31 gener 2025Última actualització: 31 gener 2025

![](../gestion/img/5de3a5e810812e4fe139807496be66e38eb05645b33aeaea75c6b7f8084c87c3.jpg)  
  

La piscina coberta del poliesportiu municipal obrirà les seues portes demà 1 de febrer. La instal·lació s’ha vist beneficiada d'una actuació emmarcada dins del Pla Resol de millora de les instal·lacions esportives i dotada amb un pressupost d'1,8 milions d'euros.

Les obres han permés la millora de l'eficiència energètica amb la instal·lació de calderes dotades d'aerotèrmia. També s'han instal·lat plaques fotovoltaiques, actuat en el got de la piscina per a evitar fugues d'aigua, a més de millorar la climatització i instal·lar deshumectadores.

Tal com ha afirmat l'edil delegat d'Esports, **Jesús Naveiro**, “_dissabte serà un gran dia per als amants de la natació. Som conscients que una intervenció d'aquest tipus pot haver causat algunes molèsties als usuaris, però ara tenim una instal·lació que prestarà servei en les millors condicions”_.

[Twittear](https://twitter.com/share)